
A fogyasztói elkötelezettség vizsgálata a szabadidős teniszezésben

Dolgozatomban a szabadidős teniszezéssel kapcsolatos fogyasztói elkötelezettséget vizsgálom a sport elkötelezettség modell segítségével.
A dolgozat négy fő részből tevődik össze. Az első fejezetben ismertetem az ügyfélmegtartás stratégiai fontosságát, mely a tenisz iparágban is kiemelt jelentőséggel bír. Ennek alátámasztására elsőként az Egyesült Államok teniszpiacát vizsgálom, mely referenciapontként szolgál a hazai helyzet értékeléséhez.
A második fejezetben elemzem a fogyasztói hűséget és alkotóelemeit. Külön részletezésre kerül a hűség attitűdbeli és magatartásbeli komponense, különös tekintettel az elkötelezettségre. Vizsgálom a hűség és elégedettség közötti kapcsolatot, illetve a fejezet zárásaként a szabadidős érdekeltséget mutatom be.
A harmadik fejezetben kerül sor a dolgozat gerincét alkotó sport elkötelezettség modell vizsgálatára. Ennek során részletesen ismertetem a modellt, annak kibővítési lehetőségeit, illetve a teniszezés témakörben végzett kutatások főbb eredményeit. A fejezet az empirikus kutatásban alkalmazott modell bemutatásával zárul.
A negyedik fejezetben kap helyet az empirikus kutatás részletezése. Sor kerül a kutatás lebonyolításának és válaszadók ismertetésére, a felállított hipotézisek bemutatására és azok tesztelésére, valamint a válaszadók szegmentálására, és a kialakított szegmensek jellemzésére.
A dolgozat a kutatás főbb tanulságainak és a legfontosabb következtetések összegzésével és a további kutatási irányok megjelölésével zárul.



